आर्मेनियाई एथलीट ने बनाया गिनीज वर्ल्ड रिकॉर्ड
Armenian athlete Hamzasp Hloyan Guinness World Record Of 32 Pull Ups In Helicopter. अर्मेनिया के एक एथलीट ने हेलीकॉप्टर से लटककर एक मिनट में 32 पुल-अप्स  (Pull-Ups) कर डालें और गिनीज बुक ऑफ वर्ल्ड रिकॉर्ड में अपना नाम दर्ज करवा लिया।
आर्मेनिया के एक एथलीट का हैरतअंगेज वीडियो सामने आया है। इस वीडियो में वह हेलिकॉप्टर से लटककर पुल-अप लगाता नजर आ रहा है।
दरअसल, हैमजास्प लोयान नाम के इस एथलीट ने गिनीज वर्ल्ड रिकॉर्ड बनाने का प्रयास किया और वह इसमें सफल भी रहा। लोयान ने अपने देश की राजधानी येरेवन में हेलिकॉप्टर से लटककर एक मिनट में 32 पुल-अप्स लगाए।
एक दिन पहले गिनीज वर्ल्ड रिकॉर्ड्स ने अपने अधिकृत पेज पर यह वीडियो पोस्ट किया है, जिसे सोशल मीडिया पर खूब पसंद किया जा रहा है। लोयान ने अपने ही देश के रोमन सहराडियन के रिकॉर्ड को तोड़ा है। सहराडियन के नाम पर एक मिनट में 23 पुल-अप लगाने का रिकॉर्ड था। सहराडियन ने यह रिकॉर्ड 2022 में बनाया था।
सहराडियन से ट्रेनिंग ली और उन्हीं का रिकॉर्ड तोड़ा
लोयान ने इस रिकाॅर्ड को अपने नाम करने के लिए कड़ी मेहनत की। उन्होंने पिछला गिनीज वर्ल्ड रिकॉर्ड बनाने वाले रोमन सहराडियन से ट्रेनिंग ली और बाद में उन्हीं का रिकॉर्ड तोड़ा।
गिनीज वर्ल्ड रिकॉर्ड ने किया ऐलान 
गिनीज वर्ल्ड रिकॉर्ड्स की तरफ से रविवार को जारी एक बयान में कहा गया- एक मिनट में हेलिकॉप्टर से सबसे अधिक पुल-अप करने का रिकॉर्ड अब हैमजास्प लोयान के नाम है। उन्होंने एक मिनट में 32 पुल-अप किए हैं। 
1955 में शुरू हुआ था गिनीज वर्ल्ड रिकॉर्ड्स
गिनीज वर्ल्ड रिकॉर्ड्स (GWR) को पहली बार 27 अगस्त 1955 में प्रकाशित किया गया था। इसे शुरू करने का श्रेय ब्रिटिश-दक्षिण अफ्रीकी इंजीनियर सर हग बीवर को जाता है। 1999 तक GWR को द गिनीज बुक ऑफ वर्ल्ड रिकॉर्ड्स के नाम से जाना जाता था। इस रिकॉर्ड बुक में हर साल मानवीय उपलब्धियों और नेचुरल वर्ल्ड के कीर्तिमानों को छापा जाता रहा है।